Politiet: Rabiat mann knuste bilruter med reinsdyrhorn

Politiet pågrep torsdag kveld en mann som knuste ruter på en bil på Torshov i Oslo ved hjelp av et halvt reinsdyrhorn og en sparkesykkel.

14. feb. 2019 21:37 Sist oppdatert 15. februar 2019

Det skriver Oslo-politiet i en Twitter-melding:

Ifølge politiet slo mannen hull i panseret og knuste ruter på bilen før han stakk av.

Politiet fant mannen og pågrep ham ved hjelp av pepperspray og er nå plassert i arresten på politihuset i Oslo. Han truet også politiet med reinsdyrhornet før han ble pågrepet.

Han er anmeldt for skadeverk på en bil og for å ha truet en politimann. Ifølge politiet ble ingen personer fysisk skadet under opptrinnet.

I en Twitter-melding takker politiet «mange gode meldere som hjalp oss å lokalisere mistenkte».